Opgave 19. Personlig ordvæg

I klassen kan I lave en ordvæg til hvert faglige tema eller fra uge til uge. En faglig ordvæg kan knyttes til et fagligt tema som eksempelvis en bestemt genre, I arbejder med. Men en personlig ordvæg kan også være et stærkt redskab.

En personlig ordvæg skal helst ligge fremme på dit bord i alle fag. Stavning er nemlig ikke kun noget, du skal tænke på i dansk. I matematik, historie, kristendomskundskab, ja faktisk i alle dine fag skriver du, og du har derfor brug for at kunne stave hurtigt til mange forskellige ord. Det er så dumt at spilde tid i matematik på at skulle stave til *division* eller *subtraktion*. Tiden skal du hellere bruge på at regne.

**A. Skriv altid svære ord ned. Så har du dem lige ved hånden næste gang, du skal bruge dem. Fordel ordene alfabetisk i hvert bogstavfelt. Sæt mål fra uge til uge. Giv dig selv lektie for hver uge, så du lærer ti ord udenad over weekenden.**

**Personlig ordvæg til:**

|  |  |  |  |  |
| --- | --- | --- | --- | --- |
| A | B | C | D | E |
| F | G | H | I | J |
| K | L | M | N | O |
| P/Q | R | S | T | U |
| V/W | X/Y/Z | Æ | Ø | Å |